**ZMLUVA O DIELO č.: 003/2011 DN**

**na prípravu a realizáciu prác na výstavbe Domu nádeje v obci Remeniny,**

**uzavretá podľa § 536 a násl. Obchodného zákonníka.**

**1. Zmluvné strany**

**1.1 Zhotoviteľ:**

Ondrej Kolesár - KOLESÁR

SNP 226/48

IČO: 34899774

094 31 Hanušovce n/T

Bankové spojenie: VÚB – Hanušovce n/T

č. účtu: 1223536851/0200

DIČ: 1020000476

**1.2 Objednávateľ:**

Obec Remeniny

Obecný úrad 11

094 31 Hanušovce n/T

IČO: 00332747 DIČ: 2020630392

Bankové spojenie : VÚB 24228632/0200

**2. Predmet zmluvy:**

**2.1** Zhotoviteľ sa zaväzuje, že na základe vypracovanej cenovej ponuky, ktorá bola vybraná obecným zastupiteľstvom ako najvýhodnejšia v rozsahu:

- vyhotovenie sadrokartónových stropov

- vyhotovenie kazetového minerálneho stropu

a za podmienok dojednaných v tejto zmluve pre objednávateľa vykoná dodávku tohto diela. Objednávateľ sa zaväzuje, že dokončené práce prevezme po odsúhlasení a následne zaplatí za jeho zhotovenie dohodnutú cenu.

Predmetom tejto zmluvy je aj dodávka tovaru na výstavbu Domu nádeje, realizované na základe písomných, telefonických, alebo osobných objednávok.

**3. Ďalší záväzok zhotoviteľa**

**3.1** Zhotoviteľ pri realizácii prác dodrží všeobecne záväzné predpisy, technické normy, dojednania tejto zmluvy, vyjadrenia verejnoprávnych orgánov a poverených organizácií.

**4. Čas plnenia**

**4.1** Zhotoviteľ sa zaväzuje, že dodá objednávateľovi predmet plnenia podľa ods. 2.1, 3.1, 4.3 tejto zmluvy v termíne:

Začiatok prác: 8.8.2011 Ukončenie prác: 18.8.2011

Dodávka materiálu je platná počas celej doby výstavby domu nádeje po jeho kolaudáciu.

**4.2** Dodržanie tohto termínu je závislé od riadneho a včasného spolupôsobenia objednávateľa dojednaného v tejto zmluve. Po dobu meškania objednávateľa s poskytnutím spolupôsobenia nie je zhotoviteľ v omeškaní so splnením povinnosti dodať predmet zmluvy v dojednanom termíne.

**4.3** Zhotoviteľ splní predmet diela v mieste plnenia.

**5. Spolupôsobenie objednávateľa**

Zhotoviteľ pri prácach dodrží Vyhlášku č. 532/2002 Z. z. o všeobecno-technických požiadavkách na výstavbu ako aj všetky bezpečnostné predpisy a nariadenia v dotknutej časti areálu budúcej stavby.

Objednávateľ sa zaväzuje, že poskytne zhotoviteľovi spolupôsobenie spočívajúce najmä v sprístupnení priestorov k prevedeniu prác, odovzdaní doplňujúcich údajov a podkladov o dotknutom území, v zaujatí stanoviska, ktorých potreba vznikne počas spracovania realizácie. Toto spolupôsobenie poskytne objednávateľ do 3 dní od doručenia požiadavky zhotoviteľa. Pre prípad spolupôsobenia, ktoré objednávateľ nemôže poskytnúť vlastnými silami, dohodnú zmluvné strany osobitnú lehotu.

**6. Cena a platobné podmienky**

**6.1** Cena za zhotovenie predmetu zmluvy o dielo – Dom nádeje v obci Remeniny v rozsahu čl. 2 a 3 je schválená obecným zastupiteľstvom v Uznesení č.8 zo dňa 24.5.2011

Cena predmetu diela : 3 125,94 Eur

Slovom: tritisícstodvadsaťpäťeurdeväťdesiatštyricentov.

**6.2**  Ak dôjde k zániku zmluvy z dôvodov na strane objednávateľa, vzniká dodávateľovi nárok na úhradu vzniknutých nákladov. Cena bude stanovená dohodou zmluvných strán. Ak sa nedosiahne dohoda o cene, požiada zhotoviteľ súd o rozhodnutie.

**6.3** Podkladom pre úhradu ceny bude faktúra , vystavená zhotoviteľom po splnení predmetu zmluvy v zmysle bodu 4.1.Faktúra bude splatná do 7 dní od jej odoslania objednávateľovi.

**7. Zodpovednosť za vady, záruka**

**7.1.** Zhotoviteľ zodpovedá za to, že dielo je zhotovené podľa tejto zmluvy.

Zhotoviteľ zodpovedá za závady, ktoré má dielo v čase jeho odovzdania objednávateľovi. Za vady vzniknuté po odovzdaní diela zodpovedá iba vtedy, ak boli spôsobené porušením jeho povinnosti.

Zhotoviteľ nezodpovedá za závady, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil objednávateľa a ten na ich použití trval.

Záručná doba je 2 roky a začína plynúť odo dňa odovzdania diela objednávateľovi.

**7.2** Zhotoviteľ sa zaväzuje odstrániť bezplatne oprávnené reklamácie /závady diela/ bez zbytočného odkladu, najneskôr však v lehote do 20 dní od uplatnenia reklamácie.

Výhrady orgánov štátnej správy a organizácií poverených výkonom štátnej správy k projektu pri jeho prerokovaní po dodaní sa posudzujú ako závady prác.

**8. Zmluvné pokuty**

Ak zhotoviteľ nesplní svoj záväzok dodať dielo v dohodnutom termíne, zaplatí objednávateľovi pokutu vo výške 0,05% z dohodnutej ceny diela za každý deň omeškania.

Zhotoviteľ je povinný zaplatiť objednávateľovi pokutu vo výške 0,05% z dohodnutej ceny diela za každý deň prekročenia lehoty stanovenej v ods. 7.2 zmluvy.

Ak objednávateľ je v omeškaní so splnením peňažného záväzku, alebo jej časti, je povinný zaplatiť zhotoviteľovi úroky z omeškania vo výške 0,05% z nezaplatenej sumy za každý deň meškania.

